R O M Â N I A

JUDEŢUL BISTRIŢA-NĂSĂUD

CONSILIUL  JUDEŢEAN
H O T Ă R Â R E
privind aprobarea Monografiei economico-militare a

judeţulului Bistriţa-Năsăud
Consiliul Judeţean Bistriţa-Năsăud, întrunit în şedinţă ordinară, în prezenţa a 26 consilieri judeţeni;
Având în vedere:

· expunerea de motive nr. 7064/1 din 16.10.2012 a preşedintelui Consiliului Judeţean Bistriţa-Nãsãud, domnul Emil Radu Moldovan;
· raportul nr. 7064/2 din 16.10.2012 al Direcţiei economice din cadrul Consiliului Judeţean Bistriţa-Năsăud;
· scrisoarea nr. 314/BN/15.10.2012 a Serviciului Teritorial pentru Probleme Speciale Bistriţa-Năsăud;

· prevederile art. 47 din Legea nr. 477/2003 privind pregătirea economiei naţionale şi a teritoriului pentru apărare;
· prevederile Hotărârii de Guvern nr. 1174/2011 privind aprobarea Instrucţiunilor privind întocmirea şi actualizarea economico-militare a judeţului, respectiv a municipiului Bucureşti;
· raportul nr. 7540/25.10.2012 al Comisiei economice;

· raportul nr. 7466/24.10.2012 al Comisiei de administraţie.
În temeiul prevederilor art. 91 şi art. 97 din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E :
Art.1. Se aprobă Monografia economico-militară a judeţului Bistriţa-Năsăud, potrivit anexei care face parte integrantă din prezenta hotărâre.

Art.2. Prezenta hotărâre a fost adoptată cu un număr de 27 voturi pentru.

Art.3. Cu ducerea la îndeplinire a prevederilor prezentei hotãrâri se încredinţează Direcţia economică din cadrul din cadrul Consiliului Judeţean Bistriţa-Năsăud.
Art.4. Prezenta hotărâre  se va publica în Monitorul Oficial al judeţului Bistriţa-Năsăud.
Art.5.  Prezenta hotărâre  se comunică de către Serviciul comunicare, relaţii publice şi relaţii externe cu: 
· Direcţia economică; 
· Serviciul Teritorial pentru Probleme Speciale Bistriţa-Năsăud;
· Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN 
Contrasemnează:

                             SECRETARUL JUDEŢULUI,

            IOSIF REDL
Nr. 80                                                                    

Din 26 octombrie 2012
Redl Iosif / Moldovan Nicoleta / 5 exp.
Notă: Anexa la prezenta hotărâre constituie « Secret de serviciu » iar accesul la aceasta se poate face doar de către persoanele autorizate.
1

